Csányoszró Község Önkormányzata Képviselő-testülete

13/2015.(XI.27.) rendelete a szociális tűzifa támogatás jogosultsági feltételeiről

Csányoszró Község Önkormányzatának Képviselő-testülete az Alaptörvény 32. cikk (1) bekezdése a) pontja alapján, a szociális igazgatásról és szociális ellátásokról szóló 1993. évi III. törvény 2.§-ban meghatározott feladatkörében eljárva, Magyarország 2015. évi központi költségvetéséről szóló 2014. évi C. törvény 1. melléklet IX. Helyi önkormányzatok támogatási fejezet 13. a helyi önkormányzatok szociális célú tüzelőanyag vásárlásához kapcsolódó kiegészítő támogatásának jogcímében foglaltak végrehajtására a következőket rendeli el:

A támogatásra vonatkozó általános szabályok

I. A rendelet célja, hatálya

1. §

1. E rendelet célja, hogy az elnyert szociális célú tűzifa támogatás igénybevételével kapcsolatban a szociális rászorultság szabályait és az igénylés részletes feltételeit meghatározza.
2. E rendelet hatálya kiterjed Csányoszró Község közigazgatási területén lakcímmel rendelkező, és a szociális igazgatásról és szociális ellátásokról szóló 1993. évi III. törvény 3. §-ában meghatározott személyekre.

II. A támogatás feltételei

2. §

1. Az önkormányzat a rendelkezésre álló keret mértékéig vissza nem térítendő természetbeni támogatásként tűzifát biztosíthat
2. annak a személynek, aki a szociális igazgatásról és szociális ellátásokról szóló törvény szerinti

aa) aktív korúak ellátására,

ab) időskorúak járadékára,

*ac)* az önkormányzat rendelete alapján települési támogatásra jogosult, vagy

ad) halmozottan hátrányos helyzetű gyermeket nevelő családban él,

1. azoknak a családoknak, amelyekben az egy főre jutó jövedelem nem haladja meg az öregségi nyugdíj összegének 200 %-át, egyedül élő esetén az öregségi nyugdíj összegének 400 %-át.
2. Az 1) bekezdés aa)-ad) pontban lévő jogosultak előnyben részesülnek a tűzifa osztás során.
3. Háztartásonként legfeljebb 5 m3 tűzifa biztosítására kerülhet sor.
4. A támogatás mértékén felül az önkormányzat vállalja 1.000 Ft/m3 +áfa mértékű önrész, valamint a tűzifa szállításából – ideértve a rászorulókhoz való eljuttatást is – származó költségek megfizetését.
5. Az Önkormányzat vállalja, hogy a szociális célú tűzifában részesülőtől ellenszolgáltatást nem kér.
6. Nem jogosult támogatásra az a személy vagy család, aki erdőgazdálkodó és a kérelem benyújtását megelőző 2 évben engedéllyel fakitermelést végzett vagy az ingatlan tűzifával nem fűthető.
7. Nem állapítható meg támogatás olyan kérelmező részére, aki az előző 3 év bármelyik évében a részére juttatott szociális tűzifát értékesítette.
8. Az üresen álló, nem lakott ingatlanra támogatás nem állapítható meg, ha ott életvitelszerűen senki nem lakik.
9. A juttatás kizárólag természetbeni ellátás formájában nyújtható.

3. §

 A támogatás megállapítása iránti eljárás kérelemre vagy hivatalból indul.

III. Záró rendelkezések

4. §

Ez a rendelet a kihirdetését követő napon lép hatályba.

Csányoszró, 2015. november 19.

P.H.

 polgármester jegyző

Záradék:

A rendeletet a mai napon kihirdettem.

Kelt: Csányoszró, 2015. november 27.

P.H.

 jegyző